**SREDA, 25. 3. 2020**

**DOPOLNILNI POUK**

RAZUMEM, KAR BEREM

Na spodnji povezavi te čakajo zanimive naloge. Preberi besedilo in odgovori. Na istem mestu lahko izbereš še druge naloge - DEŽUJE

<https://www.lilibi.si/mestni-trg/slovenscina/razumem-prebrano/sprehod-v-dezju>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DANES JE 25.MAREC – MATERINSKI DAN. Polepšaj dan svoji mamici, nariši ji risbo, zapoj pesem ali pa naredi nekaj namesto nje!

**SLOVENŠČINA**

Kako so ti šle manjšalnice. Mislim, da ni bilo težav. Danes boš ponovil/a in malo preveril/a svoje znanje v DELOVNEM ZVEZKU, STRAN 51. Piši čitljivo in s pisanimi črkami. Pri tretji nalogi vstavljaj vejice. Spomni se, kaj smo se naučili – vejico uporabimo, kadar naštevamo.

DOBRO TI BO ŠLO!

**MATEMATIKA**

Vadi poštevanko in deljenje. Saj veš, obvladati jo moraš« kot pesmico«. Rešuj na že znanih povezavah, rešuj v MOJA MATEMATIKA. V RAČUNANJU JE IGRA lahko rešiš do strani 27 (mogoče imaš že vse rešeno). Prilagam ti še nekaj nalog.

**Naloge reši v zvezek. Piši samo račune in odgovore.**

1. Miha je star 25 let, Nina pa je stara 43 let.

Za koliko let je Nina starejša od Miha?

2. Nejc in Tadej zbirata znamke. Skupaj imata že 94 znamk. Tadejevih je 62, ostale so

Nejčeve.

Koliko je Nejčevih znamk?

3. V trgovini so prodali 69 štruc kruha. 22 štruc je bilo belih, ostale so bile črne.

Koliko črnih štruc kruha so prodali?

4. Sonja je imela nekaj bonbonov. 12 bonbonov je razdelila prijateljem. V vrečki ji je

ostalo še 49 bonbonov.

Koliko bonbonov je imela na začetku?

5. V parku je raslo 72 dreves. Močan veter je nekaj dreves uničil. Nepoškodovanih je

ostalo 58 dreves.

Koliko dreves je bilo poškodovanih?

6. V avtobusu se je peljalo 35 potnikov. Na postaji je 17 ljudi izstopilo, 11 pa vstopilo.

Koliko potnikov je sedaj na avtobusu?


**ŠPORT**

**Potrebuješ igralno kocko, vključiš lahko tudi druge člane družine. UŽIVAJTE!**

****

**SPOZNAVANJE OKOLJA**

Ali redno spremljaš vreme in vremenske pojave in si jih zapisuješ v tabelo? Prilagam ti rešitev križanke, ki pa si jo rešil/a z levo roko – sem prepričana.



TVOJE ZAPOSLITVE ZA DANES:

* Opazuj vreme in si beleži v tabelo
* V zvezek napiši naslov VREMENSKI POJAVI IN PADAVINE
* V zvezek si prepiši sledeče

Vremenski pojavi so: VETER, OBLAKI, MEGLA IN PADAVINE.

Vremenske pojave lahko opazujemo in merimo. Merimo količino padavin, temperaturo zraka – napravo za merjenje se imenuje TERMOMETER. Merimo lahko tudi hitrost in smer vetra. Napravi se imenujeta(poskusi se spomniti) \_\_\_\_\_\_\_\_\_\_\_\_\_\_\_\_\_\_\_\_\_ in \_\_\_\_\_\_\_\_\_\_\_\_\_\_\_\_\_\_\_\_\_\_\_.

Opazujemo tudi oblačnost.

Padavine so: DEŽ, SNEG, TOČA, SODRA (pravimo tudi zmrznjen dež) , ŽLED, SOSNEŽICA (kadar sočasno sneži in dežuje).

Tudi SLANA, ROSA IN IVJE so padavine, ki nastanejo pri tleh.

Morda najdeš tudi kakšne slike o padavinah in vremenskih pojavih, zalepi jih v zvezek!

Če želiš si lahko na spodnji povezavi pogledaš še več:

<https://www.lilibi.si/mestni-trg/spoznavanje-okolja/jaz-in-narava/pojavi/vremenski-pojavi>